Raketoplan
Raketoplan je svemirska letjelica namjenjena za transport astronauta i tereta u Zemljinu orbitu. Za razliku od klasičnih svemirskih letjelica koje se na zemlju vraćaju padobranom, raketoplan se na zemlju vraća jedreći poput jedrilice te slijeće na pistu poput aviona. Zbog ove osobine raketoplani se mogu više puta koristiti za ponovne letove u svemir. Američki Space Shuttle i sovjetski (kasnije ruski) program Buran su najpoznatiji primjeri raketoplana.

Raketoplani su izvorno zamišljeni kao jeftinija zamjena klasičnih raketa, s obzirom na njihovu ponovnu iskoristivost, međutim u praksi se na primjeru američkog Space Shuttlea ispostavilo da troškovi održavanja raketoplana da bi ga se dovelo u ponovno letno stanje premašuju troškove lansiranja posade i tereta klasičnim raketama, tako da je NASA odlučila da se nakon umirovljenja Space shuttlea umjesto projektiranja nove generacije raketoplana vrati klasičnim raketama koje će biti osnova novog projekta Orion.

Svemirske letjelice